Juan Ramón Jiménez

Juan Ramón Jiménez (født 24. desember 1881 i Moguer, død 29. mai 1958 i San Juan, Puerto Rico) var en spansk forfatter og mottager av Nobelprisen i litteratur i 1956.

Han ble født i Moguer i provinsen Huelva i Andalucía i Sør-Spania. I 1914 utga han Platero y yo (norsk tittel: Sølvfell og jeg) om en forfatter og det lille eselet hans, Platero. Dette prosaverket regnes som en klassiker i den spansktalende verden. Som følge av borgerkrigen forlot han i 1936 Spania og reiste til Puerto Rico og Cuba. I 1939 slo han seg ned i USA, der han bodde til han vendte tilbake til Puerto Rico i 1951. Han ble i 1956 tildelt Nobelprisen i litteratur. Svenska Akademin ga ham prisen «för hans lyriska diktning som på spanskt språk bildar ett föredöme av hög andlighet och konstnärlig renhet».

 Referanser 

Kategori:Spanske forfattere
Kategori:Spanskspråklige forfattere
Kategori:Spanske nobelprisvinnere
Kategori:Nobelprisvinnere (litteratur)
Kategori:Personer fra provinsen Huelva
Kategori:Fødsler i 1881
Kategori:Dødsfall i 1958